Himmee-etäpartiotapahtuma
2020-08-02 08:00 - 21:00 (Europe/Helsinki)
Himmee on nimensä mukaisesti koko Suomen yhteinen etäpartiotapahtuma. Himmeeseen voi osallistua jo heinäkuun aikana toteuttamalla videoita ja laulamalla virtuaalikuorossa.
Tapahtumapäivänä 2.8. saat omassa tahdissasi tutustua tapahtuman kotisivulle koottuihin osallistujien toteuttamiin videoihin, ja tietenkin seurata klo 18.30 alkavaa etäiltanuotion live-lähetystä.
Tutustu tarkempiin ohjeisiin tapahtumasivulla tai Facebookissa!

Virtuaalijoulujuhla 2020
2020-12-06 14:00 - 17:00
Lippukunnan joulujuhla on sunnuntaina 6.12. kello 14:00, JärviHaukkojen YouTube-kanavalla.

Kesäleiri Väiski 2021
2021-07-21 - 2021-07-28 | Syndalen, Hanko, Suomi
EPT:n perinteinen partioleiri Väiski järjestetään jälleen ensi kesänä!
Leiri järjestetään siis 21.-28.7.2021 Hangon Syndalenissa ja kaikki ikäluokat sudenpennuista aikuisiin ovat tervetulleita!
Ilmoittautuminen on auki 15.4.2021 asti ja ilmoittautumaan pääsee alla olevasta linkistä. https://kuksa.partio.fi/Kotisivut/login.aspx?Id=31174
Koko leiriksi (21.-28.7.) osallistuvat pääsääntöisesti seikkailijoita vanhemmat ikäluokat ja hinta on 195€. Seikkailijoiden leiriaika on 21.-25.7. ja hinta 145€. Sudenpentujen leiriaika on 22.-25.7. ja hinta 135€. Lisäksi leiri-ilmoittautumisen voi tehdä myös vuorokausimaksulla.
Kannattaa ilmoittautua rohkeasti mukaan ja pian, koska 1.4. alkaen leirimaksu on 10€ enemmän! Leirin järjestäjät ovat myös painottaneet, että leirille on turvallista ilmoittautua ja että leirin suunnittelussa huomioidaan vahvasti tämän hetkinen koronavirustilanne.
Lisätietoja leiristä ja siihen liittyvistä ajankohtaisista asioista saat Väiskin nettisivulta sekä sosiaalisista medioista: Instagram ja Facebook.

Nahkalilja
2021-08-28 09:00 - 21:00
Järvihaukat järjestävät partiokauden alkajaisiksi nahkaliljakävelyn. Tapahtuma järjestetään Pirttimäen ulkoilualueella lauantaina 28.8.2021 klo 9-21. Tapahtumaan saavat osallistua kaikki tänä vuonna 14 vuotta täyttävät ja tätä vanhemmat Järvihaukkojen jäsenet. Tapahtuma on osallistujille maksuton.
Nahkalilja on 14-vuotiaiden ja sitä vanhempien suoritusmerkki, joka myönnetään niille, jotka ovat suorittaneet kävelytehtävän annetun aikarajan (24 tuntia) puitteissa ennalta sovittuun aikaan ja sovitulla reitillä. Nahkaliljasarjoja on virallisesti kolme, vihreä (40 km), punainen (50 km) ja harmaa (60 km). Järvihaukat suorittavat näistä tällä syyskaudella ensimmäisen eli vihreän nahkaliljan.
Lisätietoa Nahkalilja-suoritusmerkistä ja kävelystä PartioWikistä:
https://fi.scoutwiki.org/Nahkalilja
Tervetuloa mukaan vuoden kovimmalle lenkille!

Punkku 2021
2021-09-18 20:00 - 2021-09-19 10:00
Tänä vuonna perinteisen partiotaitokisa Punkun järjestää Vespa. Järvihaukkojen vastuulla on yörasti.
Yörasti on kisan isoin ja työläin rasti johon tarvitaan paljon rastihenkilöitä. Rastipääliköinä toimivat Konsta ja Perttu.
Jos alkoi partiohammasta kolottamaan niin Konstalle ja Pertulle viestiä kiinnostumisesta. Punkku järjestyy varmasti, mutta koronarajoitusten takia on vielä epäselvää järjestetäänkö kisa päivä- vai yökisana. Tästä lisää tietoa vielä lähiaikoina

ROK kämppäviikonloppu
2021-10-01 - 2021-10-03 | Kuusitupa, Rajakoskentie 5, Vantaa, 01760, Suomi
Ryhmänohjaajakoulutuksen koulutusviikonloppu järjestetään 1.-3.10.2021 Kuusituvalla.

Riihitys
2021-10-09 09:00 - 17:00 | Keskuspuisto, Alamäentie 1, Espoo, 02760, Suomi
Järvihaukkojen riihitys. ”Eläintarha-riihitys” on lippukunnan oma päivätapahtuma Espoon keskuspuistossa. Päivän aikana harjoitellaan erilaisia partiotaitoja.
Päiväkisa lähtee kello 9 osoitteesta Alamäentie 1, Espoo. Kisa myös päättyy samaan paikkaan viimeistään kello 17.
Huomioittehan että kisaan ja kisasta pois joudutte sopimaan omat kyydit, voitte esimerkiksi sopia kimppakyytejä tai kulkea bussilla. Kisassa tarjotaan lounas sekä välipalaa.
Kisassa on kaksi sarjaa: sudenpennut + ensimmäisen vuoden seikkailijat (joilla omat saattajat) ja muut eli vanhemmat seikkailijat + tarpojat. Kaikkien kisavartioiden ennakkotehtävänä on rakentaa oma eläintarhateemainen kyltti, josta käy ilmi vartion nimi (ei tarvitse olla kokousryhmän nimi) sekä vartion henkieläin (valinta vapaa).

Syyskokous
2021-11-21 | Auroran kappeli, Heiniemenpolku 1, Espoo, 02940
Lippukunnan johtajiston syyskokous 21.11. Auroran kappelilla.

Joulujuhla
2021-12-06 | Auroran kappeli, Heiniemenpolku 1, Espoo, 02940
Koko lippukunnan joulujuhla kappelilla 6.12.2021!

Johtajiston pikkujoulupäivä
2021-12-10 18:00 - 20:00 | Bowlcircus Sello, Ratsukatu 3, Espoo, 02600, Suomi
Johtajistolle on tarjolla hauskaa tekemistä 10.12. perjantaina, kun Järvihaukat menevät yhdessä keilaamaan! Aika ja paikka varmistuvat lähempänä tapahtumaa.

Talviolympialaiset
2022-01-15 | Auroran puisto, Träskändan puistotie 6, Espoo, 02940, Suomi
Järvihaukkojen olympialaiset järjestetään päivätapahtumana Auroran puistossa!
Ilmoittaudu mukaan heti!

Johtajiston koulutusviikonloppu
2022-03-11 - 2022-03-13
Luvassa Järvihaukkojen johtajille suunnattua hauskaa ja monipuolista koulutusta viikonlopun aikana. Aiheina muun muassa erätaidot ja johtajistohuolto!

VAKKA 22
2022-06-17 - 2022-06-20 | Kattilaniemen leirikeskus, Kattilajärventie 30, Espoo, 02820, Suomi
Kesällä 2022 järjestetään sudenpentujen ja seikkailijoiden kesäleiri 17.-20.6. Kattilajärvellä!

Kajo 2022
2022-07-15 - 2022-07-23 | Evo, Saukonojantie 27, Hämeenlinna, 16970, Suomi
Suuri ja odotettu kesäleiri Finnjamboree Kajo 2022 on ensi kesän kohokohta! Leiri on ensisijaisesti suunnattu kaikille tarpojaikäkauteen seuraavana syksynä -22 siirtyville ja sitä vanhemmille, mutta myös perheleirille osallistuminen on mahdollista. Järvihaukat jakavat Kajolla savun yhdessä NiiNu:n, KaHa:n ja KauKu:n kanssa!
Ilmoittautuminen Kajolle aukeaa jo 1.12. ja päättyy 2.2.2022.

JuraJorma-Riihitys
2022-10-29 09:00 - 2022-10-30 13:00 | Rinnekoti, Rinnekodintie 10, Espoo, Suomi
Tervetuloa JuraJorma-Riihitykseen 8.–9.10.
Järvihaukat järjestävät jälleen perinteisen partiotaitokisa Riihityksen, jossa päästään kisailemaan esihistoriallisissa maisemissa.
Riihitykseen on kutsuttu päiväkisaan seikkailijat ja tarpojille JuraJormat tarjoavat pakettimatkan, johon kuuluu yöpyminen kauniissa syksyisissä maisemissa.
Kilpailu alkaa lauantaina Rinnekodilta klo 9 ja loppuu seikkailijoilla Kaitalammelle klo 17 mennessä sekä tarpojilla Saarijärven uimarannalle sunnuntaina aamupäivän aikana.
Tarkemmat osoitteet, aikataulut ja muuta infoa kisakirjeessä ilmoittautumisen jälkeen.
Jos jotain kysyttävää herää niin kysykää ihmeessä ja pahoittelut myöhäisestä ilmoituksesta.
t: Riihityksen kivikautinen johtajisto

Partiokirkko ja lupauksenanto
2022-12-06 12:30 - 14:00, 2023-12-06 12:30 - 14:00 | Espoon tuomiokirkko, Kirkkopuisto 5, Espoo, 02770
Itsenäisyyspäivänä uudet partiolaiset ja halukkaat uuteen ikäkauteen siirtyneet kokeneemmat vartiolaiset antavat partiolupauksensa. Lupauksenanto on perinteisesti Espoon Tuomiokirkolla Partiokirkossa, joka alkaa klo 12.30. Kaikkien lupausta antavien tulee olla paikalla klo 12.15 partioasuisina. Päälle puetaan siis partio/sudenpentupaita, tummansiniset tai mustat, siistit housut tai hame ja tummat sukkahousut sekä tummat, siistit kengät. Farkuissa ja tennareissa ei ole sopivaa antaa lupausta. Kaulassa on partiohuivi siististi pyöritettynä. Lapset istuvat omien johtajiensa kanssa. Vanhemmat ovat tervetulleita mukaan kirkkoon. Partiolupaus on vakaumukseton, mutta jos kirkkoon kuulumaton ei halua antaa lupaustaan kirkossa, voi sopia oman johtajan kanssa lupauksen antamisesta erikseen.

Lippukunnan joulujuhla
2022-12-06 14:30 - 17:00 | Auroran kappeli, Heiniemenpolku 1, Espoo, 02940
Lupauksenannon jälkeen klo 14.30 on Järvihaukkojen perinteinen joulujuhla Auroran kappelilla. Sinnekin kaikki partiolaiset tulevat partioasuisina ja koko perhe on tervetullut mukaan. Partiolaiset esiintyvät laumojensa ja vartioidensa kanssa, joten kaikkien mukanaolo on tärkeää. Joulupukkikin saapunee paikalle, joten tuo mukanasi pieni, muutaman euron paketti yhteiseen lahjasäkkiin, jos lapsi lahjan haluaa. Juhlassa palkitaan parhaat adventtikalenterimyyjät ja jaetaan ansioituneille kunniamerkkejä. Lopuksi on pientä tarjoilua.

Superkuu-kesäleiri
2023-08-01 09:00 - 2023-08-06 13:00 | Kavalahden leiri- ja kurssikeskus, Björnvikintie 109, Inkoo, Suomi
Tervetuloa Järvihaukkojen kesäleirille Kavalahteen 1.–6.8.!
Superkuu loistaa taivaalla, ja Kavalahden avaruuskoulutuskeskuksessa tarvitaan reippaita Järvihaukkoja tärkeään tehtävään!
Leiri alkaa 1.8., jolloin bussikuljetus lähtee Auroran kappelin parkkipaikalta klo 9.
Kesäleirin vierailupäivä on perjantaina 4.8., jolloin sudenpentujen leiri myös päättyy. Eli huomaattehan että vanhempien toivotaan hakevan tai sopivan sudenpentunsa kyydit takaisin Espooseen.
Avaruusseikkailu päättyy 6.8., jolloin bussikuljetus lähtee takaisin kololle kello 13.
Leirille ilmoittaudutaan Kuksaan, viimeistään 30.6.
Lisätietoja saa tarvittaessa leirinjohtajalta Konstalta: jaha.lpkj@gmail.com
Nähdään Kavalahdessa!

Tossu-viikonloppu
2023-08-18 18:00 - 2023-08-20 18:00
Toiminnansuunnitteluviikonloppu, eli tuttavallisemmin Tossu-viikonloppu järjestetään elokuussa 18.-20.8. Tossuun ovat tervetulleita kaikki johtajat ja johtajanmieliset!

Jokeri-Punkku
2023-09-16 - 2023-09-17
Jokeri-Punkku, eli tarpojaikäisten ja sitä vanhempien partiotaitokilpailu järjestetään tulevanakin syksynä! Tänä vuonna kilpailu pidetään 16.-17.9. Kasatkaa kisavartiot ja ilmoittautukaa rohkeasti mukaan!

Sudenpentujen ikäkausiretki
2023-09-22 18:00 - 2023-09-24 15:00 | Luukin Leirikeskus, Luukinranta 10, Espoo, 02970, Suomi
JäHan sudenpenturetki järjestetään Luukissa 22.-24.9.

Hiipivä Haamu
2023-11-05 07:00 - 19:00 | Helsinki, Finland
Hiipivä Haamu® on Helsingissä vuosittain järjestettävä salapoliisi- ja kaupunkituntemuskilpailu sekä Suomen suurin vuosittainen partiokilpailu.
Hiipivä Haamu 2023 kisataan sunnuntaina 5. marraskuuta.

Syyskokous
2023-11-11 11:00 - 13:00 | Kolo, Heiniemenpolku 1, Espoo, 02940, Suomi
Järvihaukat ry:n sääntömääräinen syyskokous pidetään kololla lauantaina 11.11. kello 11 alkaen. Kokoukseen ovat tervetulleita kaikki jäsenet. 15 vuotta täyttäneillä jäsenillä on kokouksessa äänioikeus.
Lippukunnan sääntöjen mukaan syyskokouksen tehtävänä on:

Vahvistaa lippukunnan toimintasuunnitelma ja talousarvio seuraavalle toimintakaudelle
Toimittaa lippukunnanjohtajan vaali
Vahvistaa hallituksen jäsenten lukumäärä seuraavaksi toimintakaudeksi
Toimittaa hallituksen jäsenten vaali
Valita tilintarkastaja ja varatilintarkastaja tarkastamaan lippukunnan seuraavan tilikauden tilejä ja hallintoa
Vahvistaa seuraavan toimintakauden jäsenmaksut
Valita lippukunnan edustajat piirin kokouksiin seuraavan toimintakauden ajaksi
Käsitellä muut mahdolliset asiat

Tarpojien ikäkausiretki
2023-11-24 18:00 - 2023-11-26 13:00 | Luukin Leirikeskus, Luukinranta 10, Espoo, 02970, Suomi
Tarpojaikäkauden kämppäretki on Luukin leirikeskuksessa 24.-26.11.
Lähdemme retkelle kolon parkkipaikalta perjantaina 24.11. kello 18 yhteiskyydein.
Paluukyydit, jälleen yhteiskyydeillä, lähtevät Luukin leirikeskukselta 26.11. klo 13
Retkellä nukutaan sisätiloissa ja ohjelmaa on sekä sisällä että ulkona.
Ilmoittautuminen ja perumiset viimeistään ke 22.11. Tervetuloa!

Johtajiston pikkujoulut
2023-12-03 16:00 - 19:00 | Bowlcircus Sello, Ratsukatu 3, Espoo, 02600, Suomi
Johtajiston pikkujoulut on 3.12. Sellon BowlCircuksessa klo 16 alkaen!

Lippukunnan joulujuhla
2023-12-06 14:30 - 16:00 | Auroran kappeli, Heiniemenpolku 1, Espoo, 02940
Lupauksenannon jälkeen, kello 14.30 alkaen vietetään Järvihaukkojen perinteistä joulujuhlaa Auroran kappelilla. Sinnekin kaikki partiolaiset tulevat partioasuisina ja koko perhe on tervetullut mukaan. Tonttulakin saa laittaa päähän.
Partiolaiset esiintyvät laumojensa ja vartioidensa kanssa, joten kaikkien mukanaolo on tärkeää. Joulupukkikin saapunee paikalle, joten tuo mukanasi pieni, korkeintaan 5 euron arvoinen paketti yhteiseen lahjasäkkiin, jos haluat itse lahjan säkistä.
Juhlassa palkitaan parhaat adventtikalenterimyyjät ja jaetaan ansioituneille kunniamerkkejä. Lopuksi on pientä tarjoilua.

JäHan talviretki
2024-01-26 18:00 - 2024-01-28 15:00 | Luukin Leirikeskus, Luukinranta 10, Espoo, 02970, Suomi
Järvihaukkojen perinteinen talviretki pidetään muutaman vuoden tauon jälkeen taas Luukin leirikeskuksessa (Luukinranta 10) Pohjois-Espoossa 26.-28.1.2024. Tarpojat ja sitä vanhemmat retkeilevät lohikäärmeiden seurassa perjantai-illasta sunnuntaihin, sudenpennut ja seikkailijat aloittavat retkensä lauantaiaamuna.
Voit ilmoittautua 14.1.2024 asti. Retki on kaikille Järvihaukoille ilmainen, mutta ilmoittautumisajan jälkeen tehdyistä peruutuksista veloitamme 20 e kuluja. Sairastuneet voivat toki hakea tätä omista vakuutuksistaan. Muistathan kuitenkin ilmoittaa, jos et pääsekään! Retki kustannetaan adventtikalenterimyynnistä saaduilla varoilla.
Retkellä ollaan paljon ulkona, lauantainakin koko päivä säästä riippumatta, joten varmista mukaan kaikenlaiselle kelille riittävästi vaatetta vaihtovaroineen. Tarpojat ja samoajat (ja halutessaan nuoremmatkin) nukkuvat toisen yön kamiinalämmitetyissä puolijoukkueteltoissa, joten kunnollinen makuualusta ja -pussi ovat tarpeen. Pääsemme saunaan ja rohkeimmat avantoonkin, saamme tietysti maittavaa ruokaa sekä paljon uusia kavereita, taitoja ja muistoja. Tulethan mukaan! Tehdään tästä huippukiva lohikäärmeretki!
Vastausviestinä Kuksa-ilmoittautumiseen saat varusteluettelon.
Retkelle kuljetaan omin kyydein; suosithan kimppakyytejä kavereiden kanssa. Paikalla tulee olla perjantaina klo 18, lauantaina klo 10 ja sunnuntaina klo 14.
Lisätietoja retkestä saat omilta johtajilta, retkenjohtaja Nipalta nina.johtimo@gmail.com ja ohjelmajohtaja Juissilta jseppala@gmail.com.

Lippukunnan kevätkokous
2024-03-24 15:30 - 19:00 | Kolo, Heiniemenpolku 1, Espoo, 02940, Suomi
Kevätkokous ja johtajaneuvosto järjestetään molemmat sunnuntaina 24.3. Aloitetaan johtajaneuvostolla kello 15:30 ja jatketaan siitä sitten sääntömääräiseen kevätkokoukseen.
Hyvää ruokaa luvassa, kannattaa tulla paikalle!
Kokouksessa päätetään lippukunnan toimintakertomuksen ja tilinpäätöksen vahvistamisesta, sekä tili- ja vastuuvapauden myöntämisestä viime vuoden hallitukselle.
Kaikki lippukunnan jäsenet ovat tervetulleita kevätkokoukseen. 15 vuotta täyttäneillä on äänioikeus äänestystilanteessa. Johtajaneuvosto on vain samoajille ja vanhemmille ikäryhmille.

Nahkalilja
2024-04-13 08:00 - 22:00 | Nuuksio
(Tälle viikonlopulle suunniteltu Riihitys on siirretty syksylle ja sen sijaan järjestetään Nahkalilja-kävely.)
Tervetuloa Järvihaukkojen Nahkalilja-kävelytapahtumaan 13.4.
Tapahtumassa suoritetaan Nahkalilja-suoritusmerkki, joka kiinnitetään myöntämisen jälkeen partiovyöhön. Suorituksen edellytyksenä on, että määrätty kilometrimäärä kävellään yhden vuorokauden eli 24 tunnin sisällä. Jokaisella kävelijällä täytyy olla selässä reppu tai rinkka, jonka minimipaino on 8 kg. Jokainen kantaa omat eväänsä ja muut tarvittavat tavarat (istuinalusta, ruokailuvälineet, vaihtovaatteet, erityisesti useammat vaihtosukat, omat lääkkeet ja ensiapuvälineet, vesipullo jne.). Lippukunta tarjoaa matkan varrella toivon mukaan lämpimän ruoan ja täydennystä vesi- ja eväsvarastoihin sekä ensiapua ja -tarvikkeita.
Jos et ole ennen suorittanut nahkaliljaa, suoritat vihreän nahkaliljan eli kävelet 40 km (alaikäraja 14 vuotta). Jos olet suorittanut viimeksi vihreän nahkaliljan, voit nyt suorittaa punaisen (50 km). Jos olet kävellyt punaisen ja haluaisit suorittaa harmaan (60 km), ota yhteyttä Kapsuun. Kävely sijoittuu reitille Jorvi – Saunalahti – Rantaraitti – Gallén-Kallelan museo.
Tapahtuma alkaa klo 8 Jorvista Espoon sairaalan edestä (50 km kävelijät) ja n. klo 9.30 Saunalahdesta Touhula VekaraLahti -päiväkodin pihalta (40 km kävelijät). Tapahtuma loppuu Gallén-Kallelan museon luo illalla n. klo 22 tai aiemmin porukan kävelyvauhdista riippuen.
Polulla nähdään!
